บาทเปิด30.56/58แข็งค่าขึ้น
ธนาคารกรุงศรีอยุธยารายงานเงินบาทเช้านี้แข็งค่าที่ 30.56/58 หลังต่างชาติกลับมาซื้อ-จับตาตลาดหุ้น
29 ต.ค. 2565

ธนาคารกรุงศรีอยุธยารายงานเงินบาทเช้านี้แข็งค่าที่ 30.56/58 หลังต่างชาติกลับมาซื้อ-จับตาตลาดหุ้น
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.69/74 บาท/ดอลลาร์ ปรับตัวแข็งค่าจากช่วงเย็นวานนี้ที่ปิดที่ระดับ 30.71/73 บาท/ดอลลาร์ และล่าสุดเงินบาทแข็งค่าลงมาอยู่ที่ระดับ 30.56/58 บาท/ดอลลาร์ 
"วันนี้เงินบาทแข็งค่าน่าจะมาจากนักลงทุนต่างชาติกลับมาซื้อ ต้องรอดูตลาดหุ้นวันนี้ว่านักลงทุนต่างชาติจะซื้อเยอะขึ้นอีกหรือเปล่า" นักบริหารเงิน กล่าว 
ทั้งนี้ มองว่า เงินบาทวันนี้น่าจะมีทิศทางแข็งค่า แต่ต้องรอดูตลาดหุ้นไทยวันนี้ก่อน มองกรอบการเคลื่อนไหว 30.50-30.70 บาท/ดอลลาร์
"ถ้าหลุด 30.60 ลงมาก็น่าจะเป็น Trend กลับมาแข็งค่า วันนี้ไม่น่าจะกลับไปอ่อนค่ามาก เพราะยืนไม่พ้น 31 ก็ไม่น่าจะกลับไปแดน 31 แน่นอนแล้ว และวานนี้ทางการก็ออกมาพูดว่าเงินบาทระดับ 31 Extreme เกินไป แนวต้านถ้าไม่พ้น 30.70 ขึ้นมาก็คงยาก แนวรับถ้าลง 30.50 น่าจะลงยาว"นักบริหารเงิน กล่าว